ДО
ОБЩИНСКИ СЪВЕТ – ВЕЛИНГРАД

	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

	Представям на Вашето внимание проект за решение за откриване на процедура за финансово оздравяване на Община Велинград и възлагане на Кмета да изготви план за оздравяване и да проведе публично обсъждане на плана в местната общност.
	Предоставеният проект на решение е в съответствие с разпоредбите на чл. 130в, ал. 2 от ЗПФ, съгласно който Министерството на финансите осъществява наблюдение на общините за преценка на показателите относно финансови затруднения на общини и предприемане на действия за препоръки за финансово оздравяване и във връзка с Уведомително писмо от 15.07.2025 г. на кмета на община Велинград за отправено предложение към Обс. – Велинград, за откриване на процедура за финансово оздравяване.
	Предложените в настоящото решение срокове:
1. Срок за изготвяне на плана за финансово оздравяване на Община Велинград – до един календарен месец от вземане на настоящото решение;
2. Срок за обществено обсъждане на плана за финансово оздравяване на Община Велинград – не по-кратък от 14 (четиринадесет) дни след изготвяне на плана за финансово оздравяване.
Предлагам да бъде допуснато предварително изпълнение на решението, на основание чл. 60, ал. 1 от Административнопроцесуалния кодекс (АПК), за да се защитят особено важни държавни или обществени интереси, изразяващи се в осигуряване на възможност Общината да оперира нормално и да осъществява своите функции като основа единица на местното самоуправление, като от закъснението на изпълнението може да последва значителна или трудно поправима вреда във връзка с установените срокове в Закона за публичните финанси за извършване на цялостната процедура.

С уважение,

Д-Р КОСТАДИН КОЕВ
Кмет на община Велинград
Подпис: Светла Томова - зам.- кмет на 
община Велинград оправомощена   със                                                                                                                                                              
Заповед №1309/08.08.2025г. 

Съгласувал:
Атанас Палигоров…………..
Зам.-кмет на община Велинград
Тодор Масларов:…………….
Главен счетоводител на община Велинград
Изготвил:
С. Бозьов:………………..
ст. експерт в д-я „МП“


ПРОЕКТ!

Р  Е  Ш  Е  Н  И  Е :
№……..

Относно: Откриване на процедура за финансово оздравяване на Община Велинград, възлагане изготвянето на план за оздравяване, провеждане на публично обсъждане на плана с местната общност и определяне на срокове за изготвяне на плана и публичното му обсъждане

На основание: чл. 21, ал. 1, т. 23 от ЗМСМА, чл. 130в, чл. 130д, ал. 3 от ЗПФ и чл. 60, ал. 1 от АПК и след проведено гласуване:
	Брой гласове
“за”
	Брой гласове      “против”
	Брой гласове    «въздържали се»
	Брой
присъствали
	Общ брой общински съветници

					Р  Е  Ш  И:  
Вариант І:

1. Приема откриване на процедура за финансово оздравяване на Община Велинград и възлага на Кмета на Общината да изготви план за оздравяване, след което да проведе публично обсъждане на плана с местната общност.

2. В съответствие с изискванията на чл. 130д, ал. 3 от ЗПФ определя срокове за изготвяне на плана и публичното му обсъждане, както следва:
2.1. Срок за изготвяне на плана за финансово оздравяване на Община Велинград – до един календарен месец от вземане на настоящото решение;
2.2. Срок за обществено обсъждане на плана за финансово оздравяване на Община Велинград – не по-кратък от 14 дни след изготвяне на плана за финансово оздравяване.
ДОПУСКА: Предварително изпълнение на решението, на основание чл. 60, ал. 1 от Административнопроцесуалния кодекс (АПК), за да се защитят особено важни държавни или обществени интереси, изразяващи се в осигуряване на възможност Общината да оперира нормално и да осъществява своите функции като основа единица на местното самоуправление, като от закъснението на изпълнението може да последва значителна или трудно поправима вреда във връзка с установените срокове в Закона за публичните финанси за извършване на цялостната процедура.
Възлага изпълнението на решението на Кмета на община Велинград.


Вариант II
Не одобрява описаното във Вариант І 


Настоящото решение е прието на  заседание на Общински съвет – Велинград, проведено на ………...2025 г., Протокол №…., точка №…….. от дневния ред, по вх.№……/………..2025 г. и е подпечатано с официалния печат на Общински съвет – Велинград. 
Контролът по изпълнение на решението се възлага на Постоянната комисия по ………………………………………………………………………………………………..


ПРЕДСЕДАТЕЛ НА
ОБЩИНСКИ СЪВЕТ:…………………

